 Ile ẹjọ giga ti ipinlẹ Ondo, eyi to wa niluu Akurẹ ti ju ọkunrin kan ti wọn pe orukọ rẹ ni Sunday Oluwafẹmi sẹwọn gbere lori ẹsun wi pe o fipa ja ibale ọmọdebinrin, ọmọ ọdun mẹsan. Ọjọ kẹrinlelogun, oṣu kọkanla, ọdun 2019 ni iroyin fi to wa leti pe Sunday ti fipa ba ọmọ naa, to jẹ aburo iyawo ẹ laṣepọ karakara, ko to di pe aṣiri rẹ tu sita.Nigba to n gbe idajọ kalẹ, Onidajọ Yẹmi Fasanmi sọ pe awọn ẹri toun ri gba lori ẹsun naa kọja ohun ti wọn le da ọwọ bo, tabi gboju fo da. O ni ẹsun naa tako abala kọkanlelọgbọn, idi kinni Section 31 1, ofin ọmọde tọdun 2012, bẹẹ lo tun tako abala 218 ati 257 ti ofin ọdaran ipinlẹ naa, tọdun 2006. 